**Dodatok č. 2**

**ku Kolektívnej zmluve**

**na rok 2017**

**Základná organizácia Odborového zväzu pracovníkov školstva a vedy na Slovensku pri Základnej škole s materskou školou, Andreja Kubinu 34, Trnava, zastúpená Mgr. Jarmilou Zvolenskou, splnomocnencom na kolektívne vyjednávanie a uzatvorenie kolektívnej zmluvy podľa článku 3 ods. 5 stanov základnej organizácie a na základe plnomocenstva** (ďalej Odborová organizácia).

a

**Základná škola s materskou školou, Andreja Kubinu 34, Trnava, IČO 36080543, zastúpená**

**Mgr. Zuzanou Holkovičovou, riaditeľkou školy** (ďalej zamestnávateľ)

sa dohodli s účinnosťou od 01.09.2017 na doplnení Kolektívnej zmluvy na rok 2017 a to v Druhej časti „Individuálne vzťahy, právne nároky a práva zamestnancov z kolektívnej zmluvy“,  článok 7 „Príplatky, odmeny a náhrady za pohotovosť“ o bod 16 v znení:

**(16)** Zamestnávateľ sa zaväzuje na základe Memoranda o úprave platových pomerov zamestnancov v štátnej službe a niektorých zamestnancov pri výkone práce vo verejnom záujme, s výnimkou pedagogických a odborných zamestnancov, uzatvoreného 01.12.2016, zvýšiť ich platy na úrovni 2 % priznaných funkčných platov v termíne od 01.09.2017 do 31.12.2017 vždy za príslušný mesiac. Zvýšenie bude realizované formou odmeny vo výške 2 % priznaného funkčného platu zamestnanca k 01.09.2017. Odmena bude alikvotne krátená v závislosti od doby trvania pracovného pomeru. Odmena sa zamestnancovi kráti v danom mesiaci o dni, za ktoré nepatrí zamestnancovi plný plat, t. j. o dni práceneschopnosti, poberania ošetrovného, materského, rodičovského a neplateného voľna.

Dodatok č.2 ku KZ je vyhotovený v štyroch exemplároch. Každá zo zmluvných strán obdrží po dvoch podpísaných exemplároch.

Zmluvné strany vyhlasujú, že tento Dodatok č. 2 ku kolektívnej zmluve si prečítali, súhlasia s jej obsahom a preto ho na znak toho podpisujú.

V Trnave dňa 31.08.2017

----------------------------------------- -------------------------------------

predseda ZO OZ PŠaV štatutárny zástupca zamestnávateľa